Simeon Divnogorac
<s>Simeon Stolpnik (nazvan još i Divnogorac ili Mlađi) je hrišćanski svetac, koji se rodio 521. godine, za vreme vladavine cara Justina Starijega i živeo do 592. godine.</s>

<s>Žitije 
Postoji više verzija žitija ovog svetitelja na grčkom jeziku, kao i gruzinski i arapski prevod.</s><s>Rodio se u Antiohiji u trgovačkoj porodici.</s><s>Otac mu je poginuo od zemljotresa i on je ostao sam sa majkom Martom, koja je kasnije takođe proglašena sveticom i njen dan se obeležava 4. jula.</s><s>U šestoj godini života je otišao u planinu kraj grada Selevkije u Siriji ka igumanu Jovanu, koji je i sam bio stilit.</s><s>Pod njegovim rukovodstvom se predao velikom podvigu posta i molitve na stubu u svojoj sedmoj godini.</s><s>U hrišćanskoj tradiciji se pominje da je pretrpeo strašna iskušenja izazvana demonima, ali je primio od Gospoda i anđela veliku utehu i blagodat, te da mu se Isus Hristos javio u vidu lepog dečaka.</s><s>Ipak, bez obzira na iskušenja i težak post koji se sastojao od vode i raskvašenog sočiva, u svojoj upornosti i podvizima je nadmašio i svog učitelja Jovana.</s><s>Takođe, u hrišćanskoj tradiciji se pominje da je imao isceliteljske i proročke moći.</s><s>Mnogi poklonici su dolazili da ga posete, između ostalih i antiohijski patrijarh Efrem (527-545).</s><s>Vremenom su mu podigli podesniji stub, ali se Simeon 541. preselio na Divnu goru, po kojoj je dobio nadimak, u blizini svoje rodne Antiohije.</s><s>Tu je takođe boravio na stubu, a na tom mestu je kasnije sagrađen manastir.</s><s>Pisao je teološke tekstove, a sačuvana su i dva njegova pisma.</s>

<s>U umetnosti 
U vizantijskim crkvama postoje mnogobrojne predstave Simeona Mlađeg i starijeg sa kukuljačama, ali je vrlo teško odrediti, posebno u kasnijim periodima, koji je tačno od njih dvojice prikazan.</s><s>Zanimljivo je da su sve do 12. veka izrađivane pločice sa likom Simeona Mlađeg za hodočasnike, poput današnjih suvenira.</s>

<s>Praznik 
Srpska pravoslavna crkva slavi ga 24. maja po crkvenom, a 6. juna po gregorijanskom kalendaru.</s>

<s>Vidi još 
 Simeon Stolpnik Stariji
 Stolpnik</s>

<s>Reference</s>

<s>Spoljašnje veze 
  St.</s><s>Simeon Stylites the Younger (Katolička enciklopedija)</s>

<s>Sveci</s>

